Premierul Marcel Ciolacu susține că nu a avut nicio discuție cu Piedone, în care primarul Sectorului 5 să-i ceară locuri eligibile pe listă la parlamentare sau europarlamentare, în schimbul retragerii din cursa pentru Primăria Capitalei.
"Nu am avut niciodată această discuție cu domnul Piedone. Nu cred că își permitea să aibă o discuție cu mine pe această temă.
Organizația de la Suceava a decis să-l pună pe liste pe Vlad, fiul domnului Piedone, un parlamentar foarte bun", a spus Ciolacu, cu referire la faptul că Vlad Popescu Piedone a candidat pe listele PSD.